KVIETIMAS SUTEIKTI RINKOS KONSULTACIJĄ DĖL INFORMACINĖS SISTEMOS 
1. TECHNINIO APRAŠYMO (SPECIFIKACIJOS) PARENGIMO, 
2. KŪRIMO IR DIEGIMO PASLAUGŲ PIRKIMO TECHNINĖS SPECIFIKACIJOS PARENGIMO, 
3. KŪRIMO IR DIEGIMO TECHNINĖS PRIEŽIŪROS PASLAUGŲ INFORMACINĖS SISTEMOS KŪRIMO LAIKOTARPIU PIRKIMO

Lietuvos gyventojų genocido ir rezistencijos tyrimo centras (toliau – Perkančioji organizacija), siekdama tinkamai pasiruošti numatomam informacinės sistemos 1. Techninio aprašymo (specifikacijos) parengimo, 2. Kūrimo ir diegimo paslaugų pirkimo techninės specifikacijos parengimo, 3. Kūrimo ir diegimo techninės priežiūros paslaugų informacinės sistemos kūrimo laikotarpiu pirkimui, vadovaudamasi Lietuvos Respublikos Viešųjų pirkimų įstatymo 27 straipsnio 1d. 1p., vykdo konsultacijas su rinkos dalyviais.
Rinkos konsultacijos tikslas: iki pirkimo pradžios informuoti rinkos dalyvius bei kitus suinteresuotus asmenis apie būsimą paslaugų pirkimą ir sudaryti sąlygas rinkos dalyviams ir kitiems suinteresuotiems asmenims pateikti pastabas ir pasiūlymus dėl būsimo pirkimo objekto iki pirkimo pradžios. Kartu skelbiami techninės specifikacijos, IS funkcinė struktūra, kvalifikacinių reikalavimų projektai kuriais sudaromos galimybės rinkos dalyviams pateikti pastabas ir pasiūlymus, atsakant į Perkančiosios organizacijos suformuluotus klausimus. 
Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus skelbiami ateityje, ar jų rezultatams.
Konsultacijos būdas: konsultacija vykdoma Centrinės viešųjų pirkimų informacinės sistemos priemonėmis (toliau - CVP IS) Viešųjų pirkimų tarnybos nustatyta tvarka prašant pateikti atsakymus į žemiau pateiktus klausimus, savo siūlymus ir rekomendacijas.
Rinkos dalyviai kviečiami ne vėliau kaip iki 2026 m. rugsėjo 16 d. 10:00 val. savo pasiūlymus pateikti CVP IS priemonėmis (Rinkos konsultaciją prašome pateikti CVP IS susirašinėjimo grafoje siųsdami pranešimą ir prisegdami lentelę su atsakymais).
Susitikimai su rinkos dalyviais nebus rengiami.
Esant poreikiui, Perkančioji organizacija gali pratęsti aukščiau nurodytus terminus paviešindama pranešimą CPV IS.
Suinteresuotų asmenų informavimas: Visi CVP IS priemonėmis pateikti tiekėjų klausimai (siūlymai), susiję su konsultacijos objektu, ir Perkančiosios organizacijos priimti spendimai bus paviešinti CVP IS prie rinkos konsultacijos dokumentų ne vėliau kaip iki Pirkimo pradžios.

Teikdami atsiliepimą į rinkos konsultaciją, pateikite užpildytą šią lentelę (nurodykite atstovaujamo teikėjo pavadinimą):
	Eil. Nr.
	Klausimas
	Tiekėjo atsakymas
	Konfidencialu1

	1.
	Ar dalyvautumėte šiame Pirkime? 
Jei ne, prašome nurodyti priežastį kodėl.
	
	 Taip
 Ne

	2.
	Ar aiškūs ir nedviprasmiški reikalavimai pirkimo objektui, paslaugų suteikimui ir rezultatui? 
Jei ne, prašome nurodyti, kas neaišku ir ką turėtumėme patikslinti, kad visi suinteresuoti tiekėjai vienodai suprastų keliamus reikalavimus.
	
	 Taip
 Ne

	3.
	Ar techninėje specifikacijoje nurodyti reikalavimai neapriboja Jūsų galimybės dalyvauti Pirkime? 
Jei taip, prašome nurodyti priežastį kodėl.
	
	 Taip
 Ne

	4.
	Kokias sąlygas papildomai siūlytumėte įtraukti į techninę specifikaciją, siekiant, padidinti rinkos dalyvių suinteresuotumą ir dalyvavimo galimybes, tačiau neprarandant keliamų saugumo ir kitų reikalavimų, arba kurių reikėtų atsisakyti?
	
	 Taip
 Ne

	5.
	Ar techninėse sąlygose pateikiamas detalumas bei kiti veiksniai (tokie kaip terminai ir kt.) yra pakankami susipažinimui su paslaugų apimtimi. Jeigu ne, prašome nurodyti trūkumus, ką reikėtų detalizuoti, papildyti ir kodėl.
	
	 Taip
 Ne

	6.
	Ar kvalifikacijoje nurodyti reikalavimai neapriboja Jūsų galimybės dalyvauti pirkime? 
Jei taip, prašome nurodyti priežastį kodėl. 
	
	 Taip
 Ne

	7.
	Ar turite kitų pastebėjimų ar pasiūlymų? 
	
	 Taip
 Ne

	8.
	Kokia, Jūsų nuomone, būtų preliminari šių paslaugų (programinės įrangos įsilaužimo testavimo) bendra kaina (be PVM), atsižvelgiant į pateiktą techninę specifikaciją, paslaugų apimtį ir įprastą šios paslaugos kainodarą rinkoje? 
	
	 Taip
 Ne

	9.
	Ar tiekėjo dalyvavimas šioje rinkos konsultacijoje konfidencialus, t.y. ar perkančioji organizacija turi teisę skelbti dalyvavusio rinkos konsultacijoje tiekėjo pavadinimą. 
	
	 Taip
 Ne


1 Jei tiekėjas nepažymės informacijos kaip konfidencialios, perkančioji organizacija turi teisę ją viešinti rinkos konsultacijos ir tyrimo suvestinėje, kurią turi teisę patalpinti CVP IS ir savo svetainėje bei kitose svetainėse. Užtikriname, kad rinkos dalyvio identifikaciniai duomenys bei konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims.
